b'\n_START_ARTICLE_\nDzou huo ru mo\n_START_SECTION_\nKaj je dzou huo ru mo?\n_START_PARAGRAPH_\nBesedna zveza dzou huo ru mo ( \xe8\xb5\xb0\xe7\x81\xab\xe5\x85\xa5\xe9\xad\x94 ) v dobesednem pomenu pomeni "zagrabiti ogenj in vstopiti v stanje demona". V novej\xc5\xa1ih \xc4\x8dasih uporabljamo tudi izraz "\xc4\x8digung pjan\xc4\x8da" (\xe6\xb0\xa3\xe5\x8a\x9f\xe5\xbe\xa7\xe5\xb7\xae), kar pomeni "\xc4\x8digung deviacijo". S tema dvema izrazoma ozna\xc4\x8dujemo ne\xc5\xbeelene u\xc4\x8dinke vadbe, ki jih do\xc5\xbeivljamo med vadbo \xc4\x8digunga ali po njej. Podobne sindrome so opazili tudi pri vadbi podobnih praks, npr. joge, kjer govorimo o sindromu kundalinija, pa tudi pri meditaciji in pri hipnozi. Simptome delimo na tri skupine: 1) ob\xc4\x8dutek, da po telesu kro\xc5\xbei \xc4\x8di, ki je ni mogo\xc4\x8de nadzorovati, 2) te\xc5\xbeave s \xc4\x8dutno zaznavo z vidnimi ali sli\xc5\xa1nimi halucinacijami in 3) verovanje tistega, ki vadi \xc4\x8digung, da ga nadzirajo \xc4\x8di ali entitete kot so duhovi ali negativne energije.\n_START_SECTION_\nDiagnoza\n_START_PARAGRAPH_\nKadar nekdo, ki vadi \xc4\x8digung, med ali po vadbi do\xc5\xbeivi dzou huo ru mo, lahko poi\xc5\xa1\xc4\x8de pomo\xc4\x8d bodisi v sami skupnosti, ki vadi \xc4\x8digung , ali pa pri strokovnjakih s psiholo\xc5\xa1kim znanjem. Znotraj skupnosti, ki vadi \xc4\x8digung, tak\xc5\xa1no negativno reakcijo obrazlo\xc5\xbeijo s teorijo o \xc4\x8diju. Znotraj psiholo\xc5\xa1ke stroke pa o tako kitajski kot ameri\xc5\xa1ki psihologi izdelali dagnosti\xc4\x8dna merila za ugotavljanje stanja \xc4\x8dlveka, ki je do\xc5\xbeivel dzou huo ru mo, s to razliko, da na Kitajskem to stanje ne obravnavajo terminologijo, ki je vezana na psihoze, ampak raje govorijo o \xc4\x8digung deviaciji.\n_START_SECTION_\nZahodna psihiatrija\n_START_PARAGRAPH_\nNa zahodu pred pri\xc4\x8detkom \xc5\xa1irjenja \xc4\x8digunga ni bilo podobnih izku\xc5\xa1enj, in ko je bilo zahodno zdravstvo soo\xc4\x8deno s primeri neobi\xc4\x8dajnih stanj pri pacientih, ki so vadili \xc4\x8digung, so pri\xc4\x8deli uporabljati oznako s \xc4\x8digungom povezana psihoti\xc4\x8dna reakcija. Ameri\xc5\xa1ka psihiatri\xc4\x8dna zveza to stanje ozna\xc4\x8dujeo kot stanje akutne, \xc4\x8dasovno omejene epizode, za katero so zna\xc4\x8dilni paranoidni oziroma psihoti\xc4\x8dni simptomi, ki se pojavijo po udele\xc5\xbebi pri vadbi \xc4\x8digunga. Drugje na zahodu so ameri\xc5\xa1ko stali\xc5\xa1\xc4\x8de kritizirali, \xc4\x8de\xc5\xa1 da odstopa od ustaljenih pristopov pri diagnosticiranju du\xc5\xa1evnih te\xc5\xbeav.\n_START_SECTION_\nVzroki\n_START_PARAGRAPH_\nObstajajo razli\xc4\x8dne razlage za pojav teh simptomov med ali po vadbi \xc4\x8digunga. V skupnostih, ki vadijo \xc4\x8digung, simptome razlagajo kot posledico neprimernega kro\xc5\xbeenja \xc4\x8dija. Psihiatri pa simptome obravnavajo kot latentno psihozo.\n_START_SECTION_\n\xc4\x8cigung deviacija kot latentna psihoza\n_START_PARAGRAPH_\nPo stali\xc5\xa1\xc4\x8du zahodne psihiatrije qigong spada med stresorje, ki povzro\xc4\x8dajo latentno psihozo, in h kateri je pacient nagnjen tudi sicer; tako da naj bi \xc5\xa1lo za vrsto reaktivne psihoze (npr. shizofrenije, bipolarne motnje, postravmatskega stresa). Kitajska medicinska literatura ponuje \xc5\xa1e dodatno \xc5\xa1tevilo simptomov, povezanih s \xc4\x8digung deviacijo; nepsihoti\xc4\x8dni simptomi po zahodnih klasifikacijah ustrezajo konverzijski motnji in histrioni\xc4\x8dni motnji osebnosti.\n_START_SECTION_\nZdravljenje\n_START_PARAGRAPH_\nZnotraj skupnosti, ki vadi qigong, obstajajo razli\xc4\x8dne oblike zdravljenja za razli\xc4\x8dne oblike \xc4\x8digung deviacije. V zahodni psihiatriji zdravljenje lahko vklju\xc4\x8duje uporabo antipsihotikov.'